Apple’ning ikkinchi bosh qarorgohi qurilishining yangi fotosuratlari e’lon qilindi

MacGeneration sayti Apple kompaniyasining Apple Campus 2 nomi ostida Kaliforniyada qurilayotgan bosh qarorgohining yangi fotosuratlarini e’lon qildi, deb yozadi TJournal.

Mualliflar aytishicha, binoda 130 minggacha kishi ishlashi mumkin. Shuningdek, bosh qarorgohda 11 ming kvadrat metrlik teatr ham bo‘ladi, unga ming kishi sig‘adi.

Inshootning umumiy maydoni 26 ming kvadrat metrni tashkil qiladi. Jami yettita qavatni qurish rejalashtirilmoqda, ularning uchtasi yer ostida joylashadi. Binoni aylanib o‘tish uchun deyarli ikki kilometr yo‘l bosish kerak bo‘ladi.

Bosh qarorgoh ustidagi ishlar 2013-yilda boshlangan edi. Binoni qurish va jihozlashni Apple 2017-yilda yakunlashni ko‘zda tutmoqda.